|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **“Overdraft-krediti” shartnomasi****(namunaviy shakli)****\_\_\_\_\_\_\_\_\_\_\_\_ sh. «\_\_\_» \_\_\_\_\_\_\_\_ 20\_\_\_ y.**Bundan buyon shartnoma matnida “Bank” deb yuritiluvchi **“Biznesni rivojlantirish banki” ATB** nomidan Nizom hamda Ishonchnoma asosida ish yurituvchi Bankning BXO/BXM boshliq/boshqaruvchisi bir tomondan, hamda bundan buyon matnda “Qarz oluvchi” deb yuritiluvchi 2023 yil “\_\_\_” \_\_\_\_\_\_\_\_da tomonidan berilgan \_\_\_ seriyasi \_\_\_\_\_ raqamli pasportga ega bo‘lgan fuqaro ikkinchi tomondan, ushbu shartnomani quyidagilar haqida tuzdilar:1. **ShARTNOMA PREDMETI**
	1. Bank Qarz oluvchiga “Overdraft-kredit” berish majburiyatini, Qarz oluvchi esa olingan kredit mablag‘ini belgilangan muddatda qaytarish va kreditdan foydalanganligi uchun foizlar to‘lash majburiyatini oladi.
2. **KREDIT ShARTLARI**
	1. Kredit summasi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ so‘m.

*(so‘z va raqam bilan)** 1. Kreditdan foydalanish muddati: 12 oy, ya’ni\_\_\_\_\_\_\_\_\_ yilgacha.
	2. Kreditning oxirgi 4 oyi kreditning maksimal miqdoridan 25 foiz kamaytirilib boriladi hamda oxirgi oyi (12-oy) kredit ajratilmaydi.
	3. Kredit bo‘yicha asosiy qarz va foizlar mazkur shartnomaning 1-ilovasiga asosan *differensial* yoki *annuitet* (keraklisini qoldirish lozim) to‘lov usulida to‘lanadi.
	4. Foiz stavkasi *o‘zgarmas* yoki *o‘zgaruvchi* (keraklisini qoldirish lozim).
	5. Kredit bo‘yicha yillik foiz stavkasi: \_\_\_\_\_\_\_\_ %.
	6. Foizlarni to‘lash muddati: har oyning **5 sanasida**.
1. **TOMONLARNING HUQUQ VA MAJBURIYaTLARI**
	1. **Bankning majburiyatlari:**
		1. Qarz oluvchiga mazkur shartnomada ko‘rsatilgan miqdorda va shartlarda kredit ajratish.
		2. Ajratilgan kreditni hisoblash uchun Qarz oluvchiga ssuda hisobvarag‘ini ochish.
		3. Qarz oluvchini Bank tomonidan kreditni muddatidan oldin undirish faktlari va sabablari haqida xabardor qilish.
	2. Qarz oluvchining majburiyatlari:
		1. Kredit va unga hisoblangan foizlarni mazkur shartnomada belgilangan muddatlarda va miqdorda to‘lab borish, ushbu shartnoma shartlarini lozim darajada bajarish.
		2. Kreditdan foydalanish jarayonida kreditlashning asosiy tamoyillari: muddatlilik, qaytarishlilik, to‘lovlilik va ta’minlanganlik talablariga rioya qilish.
		3. Qarz oluvchining ish joyi, yashash manzili, familiyasi, ismi o‘zgarganda 10 kun muddat ichida Bankni yozma ravishda tegishli hujjatlarni ilova qilgan holda xabardor qilish.
	3. Qarz oluvchi quyidagilarni tasdiqlaydi va kafolatlaydi:

a) kreditni rasmiylashtirish va olish uchun Bankka taqdim etilgan/etiladigan barcha hujjat va ma’lumotlar, ularni taqdim etish vaqtida haqiqiy va ishonchliligini;b) ushbu shartnoma bo‘yicha kredit o‘z vaqtida to‘lanmaganda, uning so‘ndirilishi yuzasidan amaliy yordam so‘rab, Qarz oluvchining ish joyi, yashash joyidagi MFY va yaqin qarindoshlariga Bank tomonidan yozma murojaat qilinishiga o‘z roziligini beradi hamda bu holat bank sirini oshkor qilish deb hisoblanmaydi; v) Qarz oluvchining ushbu shartnoma bo‘yicha majburiyatlarini bajarishdan bosh tortishi, Qarz oluvchining mazkur shartnoma hamda O‘zbekiston Respublikasining amaldagi qonunchiligida belgilangan javobgarligini keltirib chiqaradi.**3.3.1. Qarz** **oluvchi qo‘yidagilarni tasdiqlaydi va o‘z roziligini beradi: \_\_\_\_\_\_\_\_\_ *(imzo)***a) To‘lov grafigi bo‘yicha to‘lov kunidan 1 kun oldin kredit to‘lovi haqida ogohlantiruvchi SMS xabar jo‘natilishiga;b) SMS xabar yuborish uchun taqdim etilgan mobil telefon raqami o‘zgarganda ushbu o‘zgarish haqida bankni xabardor qilish va yangi mobil telefon raqamini bankka takdim etish;v) Qarz oluvchi mobil telefon raqami o‘zgarganligi hakida bankni o‘z vaqtida ogohlantirmaganligi sababli kelib chiqadigan ya’ni, SMS xabar bankka berilgan dastlabki telefon raqamidan yangi foydalanuvchiga yuborilganligi oqibatida yuzaga kelishi mumkin bo‘lgan holatlar uchun javobgar bo‘lishi mumkinligini;g) mazkur kredit shartnomasi yuzasidan vujuga keladigan kredit (asosiy qarz, kredit qoldig‘iga hisoblangan foiz, yuqori foiz va boshqalar) qoplash uchun uning nomiga ochilgan plastik kartochkasidan aksepsiz ravishda yechib olinishiga; * 1. **Bankning huquqlari:**
		1. Quyidagi hollarda shartnoma amalda bo‘lgan davrda kreditni berishdan butunlay yoki qisman bosh tortish:
* Qarz oluvchining to‘lovga layoqatsizlik holatlari aniqlanganda;
* ushbu shartnoma bo‘yicha Qarz oluvchi o‘z majburiyatlarini bajarmaganda yoki lozim darajada bajarilmaganda;
* shartnoma imzolangandan keyin taqdim etilgan kreditning qaytarilishiga ta’sir ko‘rsatuvchi ma’lumotlarning haqiqiy emasligi aniqlanganda.
	+ 1. Kreditlash jarayonida ajratilayotgan kreditga tegishli bo‘lgan holatlarni (kreditning ta’minlanganligi, kreditga layoqatliligi va boshqalar) tahlil qilish.
		2. Quyidagi hollarda Qarz oluvchini bundan buyon kreditlashni to‘xtatish va foizlarni hamda kredit bo‘yicha asosiy qarzni muddatidan oldin, jumladan undiruvni kredit ta’minotiga qaratish orqali undirish:
* Qarz oluvchi tomonidan mazkur kredit shartnomasida belgilangan har qanday to‘lov majburiyatlari bajarilmagan hollarda;
* Qarz oluvchi tomonidan Bankka kredit hujjatlarini rasmiylashtirilayotganda taqdim etilgan ma’lumotlar haqqoniy emasligi aniqlanganda;
* ajratilgan kreditning qaytarilishi turli sabablarga ko‘ra ta’minlanmagan bo‘lib qolgan hollarda, shuningdek kredit qaytarilishiga salbiy ta’sir ko‘rsatuvchi mazkur shartnomada ko‘zda tutilgan boshqa majburiyatlar bajarilmaganda.

Bunday hollarda Bank 15 kun avval Qarz oluvchini yozma ravishda ogohlantiradi, Qarz oluvchining Bank tomonidan ogohlantirilmaganligi Bankning bundan buyon kreditlashni to‘xtatish va asosiy qarz hamda hisoblangan foizlarni muddatidan oldin undirishga bo‘lgan huquqiga o‘z ta’sirini ko‘rsatmaydi.* + 1. Qarz oluvchini kredit tarixini shakllantirish uchun zarur bo‘lgan ma’lumotlarni Kredit axborotining davlat reestri va kredit byurosiga taqdim etilishiga/olinishiga o‘z roziligini beradi, bu holat bank sirini oshkor qilish deb hisoblanmaydi.
	1. **Qarz oluvchining huquqlari:**
		1. Kredit mablag‘lari ajratilguniga qadar, kredit olishdan bepul asosda voz kechish;
		2. Kreditni muddatidan oldin qaytarish;
		3. Kredit qarzdorliklari bo‘yicha Bankdan ma’lumotlar olish.
		4. Kreditlash va hisob-kitoblar bo‘yicha O‘zbekiston Respublikasining normativ-huquqiy hujjatlari va Bankning ichki me’yoriy hujjatlaridagi o‘zgarishlar haqida Bankdan ma’lumot olish.
1. **HISOB-KITOBLAR TARTIBI**
	1. Mazkur shartnomada ko‘rsatilgan shartlar asosida Bank kredit summasini Qarz oluvchining ssuda hisobvarag‘i orqali, Qarz oluvchining plastik kartasiga pul o‘tkazish yo‘li bilan o‘tkazib beradi.
	2. Qarz oluvchi berilgan kredit uchun foizlarni Bankka mazkur shartnomada belgilangan muddatda va miqdorda Bank amalga oshirgan hisob-kitob asosida to‘laydi.
	3. Kreditdan foydalanganlik uchun foizlar har kuni Bank tomonidan hisoblab boriladi.
	4. Qarz oluvchi shartnoma shartlariga asosan ajratilgan kreditni hamda u bo‘yicha hisoblangan foizlarni ish haqi va unga tenglashtirilgan to‘lovlari hisobidan bank plastik kartochkalari orqali amalga oshiradi. Avval majburiyat bajarilmaganligi yoki lozim darajada bajarilmaganigi sababli hisoblangan yuqori foiz stavkasi, foizlar keyin kredit bo‘yicha asosiy qarzlar so‘ndiriladi.
	5. Mazkur Shartnoma bo‘yicha Bank o‘z talablarini qanoatlantirishi uchun zarur bo‘lgan pul mablag‘larini O‘zbekiston Respublikasi Fuqarolik Kodeksining 783-moddasiga asosan, Qarz oluvchining hisobvarag‘ida (ya’ni, ish haqi va unga tenglashtirilgan to‘lovlari, bank plastik kartasi hamda boshqa hisobvarag‘larida) mavjud bo‘lgan pul mablag‘larini uning roziligisiz, ya’ni memorial order yoki to‘lov talabnomasi orqali hisobdan chiqarishga haqli.

Kredit bo‘yicha foiz va asosiy qarz to‘lovlaridan muddati o‘tgan qarzdorliklari mavjud bo‘lganda, Qarz oluvchining shaxsiy plastik kartasiga mablag‘ kirim qilinishi bilan, ushbu mablag‘lar kredit qarzdorliklarini qoplash uchun Qarz oluvchini topshirig‘isiz (akseptsiz) tartibda hisobdan chiqariladi (undirib) olinadi.1. **KREDIT QAYTARILIShINING TA’MINLANIShI**
	1. Mazkur shartnoma asosida ajratilgan kredit \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ bilan ta’minlanadi.  *(kafillik)*
	2. Bankning ushbu shartnoma bo‘yicha majburiyati (kredit ajratish) kredit qaytarilishini ta’minlanishi bilan bog‘liq bo‘lgan hujjatlar belgilangan tartibda to‘liq rasmiylashtirilganidan va u Bank tomonidan olingandan so‘ng kuchga kiradi.
2. **TOMONLARNING JAVOBGARLIGI**
	1. Qarz oluvchi tomonidan asosiy qarzni qaytarish muddati kechiktirilganda (muddati o‘tgan kredit), Qarz oluvchi Bankka butun kechiktirilgan davr uchun shartnomada belgilangan foiz stavkasining **1,5 baravar** oshirilgan miqdorida yuqori foiz to‘laydi.
	2. Mazkur shartnomada belgilangan muddatda Bank tomonidan kredit liniyasini ochib berish kechiktirilganida, Bank Qarz oluvchiga kechiktirilgan to‘lovning har bir kuni uchun kechiktirilgan to‘lov summasining **0,1 foizi** miqdorida, ammo kechiktirilgan to‘lov summasining 50 foizdan oshmagan miqdorda penya to‘laydi.
	3. Foizlarni belgilangan muddatda to‘lamaganligi va ular bo‘yicha muddati o‘tgan summalar vujudga kelgani uchun qarzdor Bankka kechiktirilgan to‘lovning har bir kuni uchun kechiktirilgan to‘lov summasining **0,3%i** miqdorida, ammo kechiktirilgan to‘lov summasining 50%idan oshmagan miqdorda penya to‘laydi.
	4. Taraflarni penya va oshirilgan foiz stavkasini to‘lashi, ularning asosiy majburiyatlarini bajarishdan ozod etmaydi.
3. **NIZOLARNI HAL ETISH TARTIBI**
	1. Tomonlar ushbu shartnoma yuzasidan kelib chiqishi mumkin bo‘lgan kelishmovchilik va nizolarni o‘zaro muzokara va maslahatlar yo‘li bilan hal qilishga harakat qiladilar.
	2. Agarda ko‘rsatib o‘tilgan kelishmovchilik va nizolar o‘zaro muzokaralar yo‘li bilan hal etilmasa, nizolar O‘zbekiston Respublikasining amaldagi qonunchiligiga asosan shartnoma imzolangan (BXO/BXM) joylashgan joydagi sudda ko‘rib chiqiladi.
4. **FORS-MAJOR HOLATLAR**
	1. Agar shartnoma imzolangandan so‘ng, taraflarning erki va istagiga bog‘liq bo‘lmagan hamda oldindan ko‘ra bilib yoki oldini olib bo‘lmaydigan, favqulodda vaziyatlar oqibatidagi yengib bo‘lmas kuch tufayli taraflar mazkur Shartnoma bo‘yicha olgan majburiyatlarini qisman yoki to‘liq bajara olmasalar (fors-major), buning uchun ular javobgar bo‘lmaydilar.

Bunda taraflarning hech biri, ajratilgan kreditni qaytarish bo‘yicha majburiyatdan tashqari, ko‘rilishi mumkin bo‘lgan zararlarni qoplashni talab qilishga haqli bo‘lmaydi.* 1. Quyidagilar favqulodda vaziyatlar (fors-major) bo‘lib hisoblanadi: suv toshqini, yong‘in, zilzila, portlash, bo‘ron, yer ko‘chkisi, epidemiya va boshqa tabiat hodisalari, urush yoki harbiy harakatlar, fuqarolik tartibsizliklari, terrorchilik harakatlari, hukumat va davlat organlarining aktlari.
	2. Taraflar fors-major holatlari vujudga kelganligi va tugaganligi haqida zudlik bilan yozma ravishda bir-birlarini xabardor qilishlari lozim.
	3. Fors-major holatiga asoslanayotgan taraf, vakolatli davlat idorasining bunday holatlarni vujudga kelganligini tasdiqlovchi tegishli hujjatini taqdim etishi shart.
1. **KORRUPSIYaGA QARShI ShARTLAR**

9.1. Taraflar ushbu shartnoma bo‘yicha o‘z majburiyatlarini bajarayotganda ularning har biri o‘z faoliyatida korrupsion xarakatlarni to‘liq ta’qiqlash va har qanday shaklda yordam (bevosita yoki bilvosita), shu jumladan pul mablag‘lari, qimmatbaho buyumlar, boshqa mol-mulk yoki mulkiy xarakterdagi xizmatlar, boshqa mulkiy huquqlarni olish/berish, muayyan masalalarni tezroq hal qilishni ta’minlash, ma’muriy va boshqa tartib-qoidalarni soddalashtirish., raqobat va boshqa afzalliklarni ta’minlashni to‘liq rad etadi. Tomonlar o‘z faoliyatida amaldagi qonunchilik, shuningdek uning asosida ishlab chiqilgan korrupsiyaga qarshi kurashishga qaratilgan siyosat va tartib (agar mavjud bo‘lsa)talablariga amal qiladilar.9.2. Taraflar ushbu shartnoma bo‘yicha o‘z majburiyatlarini bajarish chog‘ida na o‘zlari, na ijroiya organi, na ularning masabdor shaxlari yoki xodimlari biron-bir shaxslarga (jumladan, jismoniy shaxslar, tijorat tashkilotlari va davlat mansabdor shaxslari) korrupsion to‘lovlarni taqdim etishni taklif qilmasligini, taqdim etmasligini, rozilik bermasligini, shuningdek har qanday shaxsdan (to‘g‘ridan-to‘g‘ri yoki bilvosita) har qanday korrupsion to‘lovlarni olishga yoki qabul qilishga rozi bo‘lmasliklarini kafolatlaydi.9.3. Mazkur bo‘limning biron bir shartlari buzilgan taqdirda, tegishli taraf boshqa tarafni bunday buzilish sodir bo‘lgan kundan boshlab 5 (besh) ish kuni ichida yozma ravishda xabardor qilish majburiyatini oladi. Taraf yozma xabarnomada ushbu bo‘limning qaysi bir qoidalari buzilganligini tasdiqlovchi ishonchli faktlar va materiallarni taqdim qilishi shart. Yozma xabarnomalar “Biznesni rivojlanish banki” ATB tomonidan tashkil etilgan jismoniy va yuridik shaxslar uchun korrupsiyaga qarshi kurashish “Komplaens ishonch liniyasi” kanallari” **(tel:78-150-59-95, veb sayt** [**www.brb.uz**](http://www.brb.uz)**, Telegram messenjer @BRB\_ANTIKOR\_BOT (email: antikor@brb.uz)** orqali amalga oshiriladi. 9.4. Ushbu bo‘lim qoidalari taraflardan biri tomonidan buzilganligi fakti tasdiqlanganda va/yoki boshqa tarafning qoidabuzarliklarni ko‘rib chiqish haqida xabarnoma natijalari yuzasidan ma’lumot taqdim qilmagan taqdirda, boshqa taraf shartnomani bir taraflama qisman yoki to‘liq bekor qilishga haqli. 9.5. Mazkur shartnomani korrupsiyaga qarshi shartlarga asoslanib bekor qilgan taraf, bunday bekor qilish natijasida yetkazilgan haqiqiy zararni talab qilishga haqli. Zararlarni qoplash taraflar tomonidan yozma ravishda tasdiqlanagan dalolatnomada belgilangan muddat va miqdorda amalga oshiriladi. 1. **BOSHQA SHARTLAR.**
	1. Mazkur shartnoma imzolangan vaqtdan boshlab kuchga kiradi va tomonlar o‘z majburiyatlarini to‘liq bajargunlariga qadar amalda bo‘ladi.
	2. Ushbu shartnomaning shartlarini o‘zgartirish yoki uni bekor qilish qo‘shimcha kelishuv tuzish orqali amalga oshiriladi. Mazkur shartnomaga kiritiladigan har bir o‘zgartirish va qo‘shimchalar yozma ravishda tuzilib, tomonlar imzolaganidan so‘ng haqiqiy hisoblanadi. Barcha o‘zgartirish, qo‘shimchalar va ilovalar mazkur shartnomaning ajralmas qismi bo‘lib hisoblanadi.
	3. Ushbu shartnoma bekor qilinishida Qarz oluvchi kredit bo‘yicha asosiy qarzni va barcha hisoblangan foizlarni to‘liq qaytarishi shart.
	4. Ushbu shartnomada ko‘zda tutilmagan, u bilan bog‘liq bo‘lgan barcha munosabatlar O‘zbekiston Respublikasi amaldagi qonunchiligi bilan tartibga solinadi.
	5. Tomonlarning manzillari o‘zgargan hollarda 10 kun muddat ichida albatta bir-birlarini yozma ravishda, tegishli hujjatlarni ilova qilgan holda xabardor qilishlari shart.
	6. Qarz oluvchi, o‘ziga taalluqli bo‘lgan yoki uni identifikatsiya qilish imkonini beradigan axborotlarni/ ma’lumotlarni Bank tomonidan uchinchi shaslarga berilishiga yoki ulardan foydalanishiga o‘z roziligini beradi.
	7. Mazkur shartnoma rus va o‘zbek tillarida tuzilgan. Ushbu shartnomaning rus va o‘zbek matni o‘rtasida nomuvofiqlik bo‘lgan taqdirda, o‘zbek tilida tuzilgan loyixasi ustunlik qiladi.
	8. Mazkur shartnoma tomonlarning har biri uchun bir xil yuridik kuchga ega bo‘lgan ikki nusxada tuzildi.
2. **TOMONLARNING YuRIDIK MANZILLARI VA IMZOLARI**

|  |  |
| --- | --- |
| **Bank** | **Qarz oluvchi** |
| **Manzil:** | **Manzil:** |
|  |  |
|  | **Pasport ma’lumotlari:** |
|  |  |
| **STIR:** | **Telefon:** |
| **\_\_\_\_\_\_\_\_\_\_\_\_\_\_\_\_\_\_\_\_\_\_***(Lavozim,F.I.Sh., imzo)***M.O‘.** **«\_\_\_» \_\_\_\_\_\_\_\_\_\_ 20\_\_\_\_ y.** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***(F.I.Sh.,imzosi)***«\_\_\_» \_\_\_\_\_\_\_\_\_\_ 20\_\_\_\_ y.** |

 |